《寒碧》
宋代·白玉蟾

清秋访林馆，寒碧凝瑶风。
冷入琅玕聚，凉生琛玉丛。
枝枝撑明琅，叶叶起清风。
朝云挂余翠，夕照摇残红。
断鸦噪言宿，鸣凤栖复冲。
扶疎玉梵府，析蔌水晶宫。
露花滴翡翠，烟絮缠蛟龙。
万竿响笙竽，一林撼丝桐。
饮罢身欲蜕，联镳翔太空。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八琅秋，再遇陈楠于罗浮山，得授金丹火候诀并五雷大法。